હિમાચલ પ્રદેશના ચંબામાં રાવી નદીમાં પાણીની સપાટીમાં એકાએક વધારો થતાં અેરફોર્સના બે જવાન તેમાં તણાઈ જતાં તેમના મોત થયા છે. આ જવાન પઠાણકોટ એરબેઝમાં ફરજ બજાવતા હતા. તેમાંથી એક જવાન મેરઠનો રહીશ કોરપોરલ નીતેશ મિશ્રા (ઉ.વ.26) અને બીજો જવાન જયપુરનો કોરપોરલ શકિતસિંહ (ઉ.વ.30) હોવાનું જાણવા મળે છે. જ્યારે ત્રણ અન્ય ઈજાગ્રસ્ત જવાનોમાં નવલ પાંડે, નવીન શર્મા અને ગજેન્દ્ર સિંહને ચંબાની હોસ્પિટલમાં દાખલ કરાયા છે.